Záznam z prijatia zahraničnej pracovnej návštevy 

1.	Zahraničná pracovná návšteva:

Dátum a čas: 				04. 05. 2016, 8.00 h – 18.00 h. 
                          			05. 05. 2016, 9.00 h – 13.00 h.

Miesto rokovania:			Hotel Falkensteiner, Pilárikova 5, Bratislava.

Názov prijímajúcej organizácie:	Ministerstvo školstva, vedy, výskumu 
					a športu Slovenskej republiky (MŠVVaŠ SR).

2.	Zloženie zahraničnej delegácie:

David Bohannan 			Predseda Európskej expertnej skupiny EÚ Think Tank
8 Flint Close 
London E154QP 
Tel: +447771806347 
E-mail: davidj.b@o2.co.uk

Adrian Dinca 				Člen úradu Stáleho výboru Európskeho dohovoru k 
diváckemu násiliu a člen Rumunskej NFIP
sos. Jandarmeriei nr.9-11, sector 1, 
013895 Bukurešť, Rumunsko 
Tel: +40722174380 
E-mail : dinadrian@yahoo.com

Tatiana Vassine 			Medzinárodná športová právnička, kabinet RMS 
Advokáti, Francúzsko

Liene Kozlovska  			Programový manažér, športová divízia, Rada Európy.
Riaditeľstvo pre ľudskú dôstojnosť a rovnosť, 
Agora - 1 quai Jacoutot, 
F- 67075 Štrasburg Cedex, Francúzsko
Tel: + 33 3 88 41 28 77 
Mobil: +371-29296236 
liene.kozlovska@coe.int  

Ilknur Yuksek 			Manažér projektu ProS4, športové dohovory, 
Rada Európy. 
					ilknur.yuksek@coe.int 
http://www.coe.int/sport/pros4
 
3.	Za MŠVVaŠ SR delegáciu/hosťa prijal:

Ing. Elena Malíková			Riaditeľka odboru vzdelávania a medzinárodnej 
				spolupráce v športe, sekcia štátnej starostlivosti 
				o šport a mládež (SŠSŠM), MŠVVaŠ SR.

Zoznam a základné údaje osôb prizvaných na rokovanie: 

Plk. JUDr. Jozef Olekszy, PhD	Ministerstvo vnútra Slovenskej republiky (MV SR), 
				riaditeľ odboru poriadkovej polície,
 				Prezídium Policajného zboru (PPZ)

Pplk. Ing. Pavol Kocán		MV SR,
riaditeľ odboru extrémizmu a diváckeho násilia, 
Úrad kriminálnej polície, PPZ 

Pplk. Mgr. Michal Ondrkal		MV SR,
					riaditeľ Úradu kriminálnej polície, PPZ

JUDr. Peter Sepeši			Generálna prokuratúra SR,									prokurátor

Marek Bednárik			Slovenský zväz ľadového hokeja,
bezpečnostný 	manažér

Marek Majerčák 			Slovenský futbalový zväz, 
koordinátor pre styk s fanúšikmi

Mgr. Peter Šiška	MŠVVaŠ SR, SŠSŠM,
odbor vzdelávania a medzinárodnej spolupráce v športe

Ing. Adriana Mičkovicová	MŠVVaŠ SR, SŠSŠM,
odbor vzdelávania a medzinárodnej spolupráce v športe
	 
4.	Stručný priebeh rokovaní:

Dňa 04. mája 2016 sa uskutočnil workshop k ročnému projektu Rady Európy s názvom ProS4. Cieľom tohto projektu je zber dát, poskytnutie praktických vedomostí a celková pomoc v eliminácii diváckeho násilia, väčšej bezpečnosti a zlepšenia komfortu na športových podujatiach. 
Workshop sa konal so zástupcami Rady Európy, európskeho Think Tanku, MŠVVaŠ SR,  MV SR, Generálnej prokuratúry Slovenskej republiky a Slovenského futbalového a hokejového zväzu. 
Stretnutie zahájila pani Malíková, následne pán Šiška popísal legislatívnu situáciu od dátumu 14. 04. 2015, kedy bola úradom na Slovensku zaslaná hodnotiaca správa konzultačnej návštevy Stáleho výboru od Rady Európy, ktorá sa konala v dňoch 7. a 8. 11. 2014 k Európskemu dohovoru o násilí a neviazanosti divákov počas športových podujatí, a najmä na futbalových zápasoch. Súčasťou hodnotiacej správy bolo 31 odporúčaní ohľadne ochrany, bezpečia a komfortu služieb pre divákov na športových podujatiach. Po vzájomnej dohode medzi zástupcami MŠVVaŠ SR a MV SR bolo stanovené, že odporúčania sa budú implementovať do Koncepcie boja proti diváckemu násiliu na roky 2017 – 2020 medzi hlavné úlohy, vyplývajúce z koncepcie. Na koncepcii sa budú spolupodieľať viaceré inštitúcie vrátene MŠVVaŠ SR, MV SR, národných športových zväzov, poprípade aj ďalších zainteresovaných inštitúcií. Na MV SR je plánovaná systémová zmena kompetencií, kedy by problematika diváckeho násilia mala spadať pod kompetenciu odboru poriadkovej polície PPZ. V tejto súvislosti spomenul pán Olekszy, že by malo dôjsť aj k navýšeniu počtu o štyroch pracovníkov, ktorý sa tejto problematike budú venovať systematicky a v rovine svojej vecnej pôsobnosti (odporúčanie 25). Pán Olekszy ešte podrobne vysvetlil situáciu a spoluprácu viacerých subjektov pred veľkými a rizikovými športovými podujatiami.  
Jedným z cieľov projektu je pomoc pri implementácii a zapracovaní spomínaných 31 odporúčaní do národnej legislatívy. Nasledovala diskusia, do ktorej sa aktívne zapájali všetci zúčastnení a bod po bode sa prešli jednotlivé odporúčania, z ktorých niektoré už boli splnené v rámci plnenia úloh materiálov rôznych ministerstiev. Týka sa to napríklad problematiky používania pyrotechniky na štadiónoch (odporúčanie 21), ktorá je definovaná v Zákone o športe číslo 440/2015, ktorý novelizoval zákon číslo 1/2014 o organizovaní verejných športových podujatí. Zástupcovia MŠVVaŠ SR taktiež informovali o plánovanom zámere zriadenia Rady vlády SR pre šport, ktorá bola iniciovaná SŠSŠM MŠVVaŠ SR a ktorá sa dostala aj do programového vyhlásenia vlády. V rámci Rady vlády by boli zriadené jednotlivé výbory, ktoré by sa  venovali osobne problematike match-fixingu, anti-dopingu a diváckeho násilia, čím by sa splnili odporúčania 1, 2, 3, 4. Niektoré odporúčania (13, 14, 15, 16) sú konkrétne zamerané na zlepšenie infraštruktúry futbalových štadiónov. Tieto odporúčania nebudú zahrnuté medzi úlohy vyplývajúce z Koncepcie boja proti diváckemu násiliu na roky 2017 – 2020, nakoľko by došlo k duplicite úloh s úlohami uznesenia vlády Slovenskej republiky s číslom 115/2013 s názvom: ,,Financovanie rekonštrukcie, modernizácie a budovania futbalových štadiónov na roky 2013 – 2022“. 

Dňa 06. mája sa stretli zástupcovia MŠVVAŠ SR, MV SR, EU Think Tank a Rady Európy. Zástupcovia Rady Európy upozornili na najbližšie nadchádzajúce dôležité udalosti, a to najmä na dátum: 
-  26. a 27. mája 2016 vo francúzskom meste Štrasburg je naplánované 42. zasadnutie Stáleho výboru Rady Európy 
- 03. júla 2016 vo francúzskom meste Saint-Denis pred štvrťfinálovým zápasom futbalového turnaja UEFA EURO 2016 by mal byť otvorený na podpis dohovor Rady Európy o integrovanom prístupe k ochrane, bezpečiu a službám na futbalových zápasoch a iných športových podujatiach, ktorý bol prijatý Radou ministrov 04. mája 2016. 

5.	Odporúčané závery a úlohy:

Implementovať odporúčania Rady Európy, ktoré ešte neboli splnené, alebo nie sú súčasťou platnej legislatívy do úloh Koncepcie boja proti diváckemu násiliu na roky 2017 - 2020. Celá koncepcia má byť predložená na vládu v novembri 2016 a bude nadväzovať na Koncepciu boja proti diváckemu násiliu na roky 2013-2016. MV SR by po systémových zmenách malo určiť konkrétnu osobu, ktorá sa bude systematicky venovať problematike diváckeho násilia. Ďalej doriešiť situáciu ohľadne podpisu dohovoru Rady Európy o integrovanom prístupe k ochrane, bezpečiu a službám na futbalových zápasoch a iných športových podujatiach, ktorý bude otvorený na podpis 03. júla 2016 vo Francúzsku.
 
6.	Rozdeľovník záznamu z prijatia
 
Záznam vypracoval: 	Mgr. Peter Šiška
Dátum:			17. 05. 2016	
Číslo spisu: 		2016-8273/21806:9-30AA				
Záznam schválil:		

__________________________________________________________________
Poznámka:
Záznam zo ZPN je potrebné vypracovať do 14 pracovných dní od jej ukončenia a v 1 kópii predložiť na sekciu medzinárodnej spolupráce a európskych záležitostí MŠVVaŠ SR.
Bratislava, 2016